பிரீமேசன்சு தங்கும் விடுதி கட்டிடம்

பாக்கித்தானின் கராச்சியில் உள்ள பிரீமேசன்சு தங்கும் விடுதி கட்டிடம் (Freemasons Lodge Building - Karachi)என்பது 1914ஆம் ஆண்டில் கட்டப்பட்ட ஒரு வரலாற்றுச் சிறப்புமிக்க கட்டிடமாகும். இது பிரித்தானியாவின் இந்தியப் பேரரசு ஆட்சியின் போது கட்டப்பட்டது. இது மோலானா தீன் முகம்மது வஃபாய் சாலையில் உள்ள தி. ஜே. சிந்து அரசு அறிவியல் கல்லூரி அருகில் உள்ளது.

பிரீமேசன்சு தங்கும் விடுதி 1914இல் பிரீமேசன் அறக்கட்டளையால் கட்டப்பட்டது. இது மஞ்சள் மணற்கற்களால் கட்டப்பட்டது. பிரீமேசன் சமூகக் கூட்டங்களுக்கு இது பல ஆண்டுகளாகப் பயன்படுத்தப்பட்டது. உள்ளூர் மக்கள் இதை " ஜடூ கர் " என்று அழைத்தனர். இதன் பொருள் "சூனி வீடு" என்பதாகும்.Peerzada Salman, Masonic mystique, Dawn.com, Sunday, 13 Dec, 2009

1972ஆம் ஆண்டில் ஜனாதிபதி சுல்பிக்கார் அலி பூட்டோவின் ஆட்சியில் பாக்கித்தானில் பிரீமேசன்ரி தடை செய்யப்பட்டு, கட்டடம் அரசாங்கத்தால் கையகப்படுத்தப்பட்டது. 1990களின் முற்பகுதியில் இது சிந்து மாகாண வனவிலங்கு துறைக்கு ஒதுக்கப்பட்டது.Amar Guriro, Culture department takes notice of Freemason Lodge Building, Daily Times (Pakistan), Tuesday, September 30, 2008 தற்பொழுது இது சிந்து வனவிலங்கு நிதியத்தால் பயன்படுத்தப்படுகிறது. 2001ஆம் ஆண்டில், இது சிந்து கலாச்சார பாரம்பரியச் சட்டத்தின் கீழ் பாதுகாக்கப்பட்ட பாரம்பரிய தளமாக அறிவிக்கப்பட்டது. 2009ஆம் ஆண்டின் முற்பகுதியில், கட்டிடத்தின் ஒரு பகுதியை அருங்காட்சியகமாகப் பயன்படுத்துவதற்கான திட்டங்களுடன், புதுப்பித்தல் மற்றும் பாதுகாப்பு நடவடிக்கைகள் மேற்கொள்ளப்பட்டது.

 கேலரி 

பகுப்பு:கராச்சியில் உள்ள கட்டிடங்கள்
பகுப்பு:Coordinates not on Wikidata